IMISLab/GreekWikipedia huggingface dataset:
Memento

Το Memento είναι αμερικανική νεο-νουάρ ταινία του 2000, σε σκηνοθεσία και σενάριο του Κρίστοφερ Νόλαν. Βασίζεται στο Memento Mori του Τζόναθαν Νόλαν, αδερφού του σκηνοθέτη. Η ταινία έλαβε υποψηφιότητα για Όσκαρ Καλύτερου Πρωτότυπου Σεναρίου και μοντάζ στα 74α Βραβεία Όσκαρ.

 Η ιστορία εξελίσσεται αντίστροφα: η ταινία ξεκινά από το τέλος και καταλήγει στην αρχή. Με τη σωστή χρονική σειρά, η ιστορία πάει ως εξής: ο Λέοναρντ Σέλμπι πάσχει από μια ιδιάζουσα μορφή αμνησίας. Δεν μπορεί να θυμηθεί τα πρόσφατα γεγονότα μετά από την επίθεση που δέχτηκε η γυναίκα του και για να θυμάται πράγματα έχει τατουάζ στο σώμα του και σημειώσεις σε χαρτάκια. Ο άντρας που ψάχνει να σκοτώσει έχει τα αρχικά Τζον Γκ. Μια μέρα, σκοτώνει σε μια αποθήκη τον Τζίμυ Γκραντζ, έναν έμπορο ναρκωτικών, νομίζοντας πως αυτός διέπραξε το έγκλημα. Ο αστυνόμος Τέντι φτάνει στον τόπο του εγκλήματος και του λέει πως αυτός που σκότωσε δεν επιτέθηκε στη γυναίκα του, πως ο εγκληματίας είναι ήδη νεκρός και πως ο Τέντι πλέον τον χρησιμοποιεί εκμεταλλευόμενος την κατάστασή του. Τότε ο Λέοναρντ εξοργίζεται και σημειώνει στη φωτογραφία του Τέντι που έχει για να τον θυμάται, να μην πιστεύει τα ψέματά του. Φεύγει από την αποθήκη με το αμάξι, τα λεφτά και τα ρούχα του Τζίμυ και πηγαίνει να χτυπήσει ένα τατουάζ με τον αριθμό της πινακίδας του αμαξιού του Τέντι. Κατόπιν, πηγαίνει στο μαγαζί που δουλεύει η γυναίκα του Τζίμυ, η Νάταλι, επειδή βρήκε στο σακάκι του ένα χαρτί που λέει που βρίσκεται το μαγαζί της. Όταν φτάνει εκεί, η Νάταλι καταλαβαίνει τι συμβαίνει και του ζητά να σκοτώσει τον Ντοντ με αντάλλαγμα να βρει σε ποιον ανήκει ο αριθμός πινακίδας που σημείωσε ο Λέοναρντ. Ο Λέοναρντ κυνηγά τον Ντοντ, όμως δεν τον σκοτώνει. Η πινακίδα ανήκει στον Τζον Έντουαρντ Γκάμελ (Τζον Γκ.), που είναι το πραγματικό όνομα του Τέντι. Ο Λέοναρντ τότε πείθεται πως ο Τέντυ είναι αυτός που επιτέθηκε στη γυναίκα του, τον οδηγεί στην ίδια αποθήκη και τον σκοτώνει. Επίσημη ιστοσελίδα Η ταινία στην IMDb
Νησέλια Λέσβου

Τα Νησέλια είναι ένας μικρός παραθαλάσσιος οικισμός που βρίσκεται στο νησί της Λέσβου. Συγκεκριμένα, ανήκει στη Δημοτική Ενότητα Παμφίλων, Μυτιλήνης στο δήμο Λέσβου. Ο οικισμός διαχωρίζεται στα "πρώτα" Νησέλια και στα "δεύτερα" Νησέλια με μικρή απόσταση μεταξύ τους (1,9 χλμ.).

 Τα "Πρώτα" Νησέλια αποτελούν το κατοικήσιμο κομμάτι του οικισμού, στο οποίο είναι χτισμένα και τα εξοχικά των κατοίκων των διπλανών χωριών. Επίσης, εκεί βρίσκεται και το εκκλησάκι του Αγίου Κοσμά του Αιτωλού, το οποίο συντηρείται από το δήμο και τους κατοίκους. Τέλος, αρκετές εκτάσεις του οικισμού χρησιμοποιούνται για την κτηνοτροφία και τη γεωργία. Τα "Δεύτερα" Νησέλια περιλαμβάνουν την παραλία του οικισμού.
Λέα Σπρούνγκερ

Η Λέα Σπρούνγκερ (γεν. 5 Μαρτίου 1990) είναι Ελβετίδα αθλήτρια του στίβου και πρώην επταθλήτρια, που ειδικεύεται στα 100, 200, 400 και 400 μέτρα με εμπόδια.

 Γεννημένη στη Νιόν, συμμετείχε στα 200 μέτρα και στα 4 x 100 μέτρα σκυταλοδρομίας στους Ολυμπιακούς Αγώνες 2012, ενώ στους Ολυμπιακούς Αγώνες 2016 συμμετείχε στα 400 μέτρα με εμπόδια. Έχει ατομικό ρεκόρ 54.29 δ από τη Λωζάνη το 2017 στα 400 μέτρα με εμπόδια. Επίσης, έχει στην κατοχή της το ρεκόρ Ελβετίας στα 400 και τα 200 μέτρα, με χρόνους 50.52 και 22.38 δευτερολέπτων αντίστοιχα. Στο Ευρωπαϊκό Πρωτάθλημα Στίβου 2016 κατέκτησε το χάλκινο μετάλλιο στα 400 μέτρα εμπόδια, ενώ στη διοργάνωση δύο χρόνια μετά κατέκτησε το χρυσό μετάλλιο, με χρόνο 54.33 δευτερόλεπτα. Στο Παγκόσμιο Πρωτάθλημα Στίβου 2017 τερμάτισε πέμπτη στον τελικό των 400 μέτρων μετ' εμποδίων, με επίδοση 54.59 δευτερολέπτων. Με χρόνο 51.61, κέρδισε το χρυσό μετάλλιο στο Ευρωπαϊκό Πρωτάθλημα Κλειστού Στίβου 2019, στα 400 μέτρα.
Βικοπιζάνο

Το Βικοπιζάνο (ιταλικά: Vicopisano) είναι δήμος (comune) στην Επαρχία της Πίζας στην ιταλική περιοχή της Τοσκάνης, το οποίο βρίσκεται σε απόσταση περίπου 50 χλμ. δυτικά της Φλωρεντίας και περίπου 15 χλμ. ανατολικά της Πίζας. Βρίσκεται στην παλιά κοιλάδα του Ποταμού Άρνο (ο οποίος, πλέον, κυλά μερικά χιλιόμετρα νοτιότερα), ενώ περιορίζεται από το Μόντε Πιζάνο στα βόρεια.

 Το Βικοπιζάνο γειτονεύει με τους παρακάτω δήμους: Μπιεντίνα, Μπούτι, Κάλτσι, Καλτσινάια, Κασίνα και Σαν Τζουλιάνο Τέρμε. Περιλαμβάνει τα θέρετρα (frazioni) των Καπρόνα, Κουτσιγκλιάνα, Λουνιάνο, Σαν Τζοβάνι άλλα Βένα και Ουλιβέτο Τέρμε. Κατά τους μεσαιωνικούς χρόνους, το Βικοπιζάνο ήταν ανθηρή οχυρή θέση της Δημοκρατίας της Πίζας. Κατελήφθη από την Φλωρεντία το 1406. Σε αυτή την θέση χτίστηκε το 1434 ένα κάστρο (Rocca Nuova) σχεδιασμένο από τον Φιλίππο Μπρουνελλέσκι. Στην οικονομική δραστηριότητα της πόλης περιλαμβάνονται τα κεραμικά, οι μηχανές (Piaggio), καθώς και η εμφιάλωση μεταλλικών νερών. Η αγροτική οικονομία βασίζεται στο ελαιόλαδο και τα δημητριακά. Brunelleschi Rocca (κάστρο), με παρακείμενη ρομανικού ρυθμού εκκλησία η οποία χρονολογείται στον 12ο αιώνα 12 μεσαιωνικοί πύργοι Pieve di Santa Maria (12ος αιώνας), με τοιχογραφίες του 13ου αιώνα. Pieve di San Jacopo Palazzo Pretorio (12ος αιώνας) Palazzo della Vecchia Posta (12ος αιώνας) Villa Fehr (Ιταλικά) Επίσημος ιστότοπος
Τζέισον Κιντ

Ο Τζέισον Φρέντερικ Κιντ (Jason Frederick Kidd, γεννήθηκε 23 Μαρτίου 1973) είναι Αμερικανός πρώην επαγγελματίας καλαθοσφαιριστής. Αγωνιζόταν ως πόιντ γκαρντ και θεωρείται από τους καλύτερους στη θέση του όλων των εποχών.

 Μεγαλωμένος στο Όκλαντ της Καλιφόρνια, έπαιξε κολεγιακό μπάσκετ στο Πανεπιστήμιο της Καλιφόρνιας, Μπέρκλεϊ και επιλέχθηκε δεύτερος συνολικά από τους Ντάλας Μάβερικς στον πρώτο γύρο του NBA Ντραφτ το 1994. Στη συνέχεια, από το 1996 έως το 2001, έπαιξε για τους Φοίνιξ Σανς και αργότερα για τους Νιου Τζέρσεϊ Νετς 2001-2008. Ο Κιντ βοήθησε στη δημιουργία σε μία από τις πιο δραματικές ανατροπές στην ιστορία του πρωταθλήματος, οδηγώντας τους Νετς σε διαδοχικούς τελικούς του NBA στις δύο πρώτες σεζόν του με την ομάδα (ήττες από τους Λος Άντζελες Λέικερς και Σαν Αντόνιο Σπερς το 2002 και το 2003, αντίστοιχα). Στη μέση της σεζόν 2007-08, επέστρεψε πίσω στο Ντάλας όπου έμεινε μέχρι το 2012 και κέρδισε ένα πρωτάθλημα ΝΒΑ το 2011. Μαζί με τις τρεις του εμφανίσεις στα τελικά του ΝΒΑ (συμπεριλαμβανομένου του πρωταθλήματος το 2011), έχει κερδίσει δύο χρυσά μετάλλια σε Ολυμπιακούς Αγώνες με την εθνική ομάδα των ΗΠΑ το 2000 και το 2008.Έχει συμμετάσχει 10 φορές στο All-Star Game και έχει επιλεχθεί 5 φορές στην καλύτερη ομάδα του ΝΒΑ (All-NBA First Team) και σε 9 στην καλύτερη αμυντική ομάδα. Ηγήθηκε της πρώην ομάδας του, Νιου Τζέρσεϊ Νετς σε δύο διαδοχικές εμφανίσεις σε τελικούς NBA (2002 και 2003) πριν από τη νίκη το 2011 με τους Ντάλας. Η ευφυΐα ήταν πάντα το χαρακτηριστικό του, και σταδιακά έγινε ένας εξαιρετικός σουτέρ. Όταν οι Μάβερικς ξεκίνησαν την πορεία τους για τίτλο το 2011, οφειλόταν σε μεγάλο βαθμό στα σουτ τριών πόντων. Στο γήπεδο η ευελιξία του το καθιστά επίσης τακτικό στα τριπλ-νταμπλ, και είναι στην τρίτη θέση όλων των εποχών στην κανονική περίοδο του ΝΒΑ με συνολικά 107 τριπλ-νταμπλ καριέρας και δεύτερος στα πλέι-οφ με συνολικά 11 τριπλ-νταμπλ καριέρας. Είναι επίσης δεύτερος όλων των εποχών στις ασίστ μετά τον Τζον Στόκτον. Ο συνολικός αριθμός των ριμπάουντ της καριέρας του (8.725) και των κοψιμάτων (450) είναι η καλύτερη επίδοση στην ιστορία του ΝΒΑ για παίκτη της θέσης του. Στις 3 Ιουνίου 2013 ανακοίνωσε την απόφασή του να αποχωρήσει από την ενεργό δράση, έπειτα από 19 αγωνιστικές περιόδους. Το 2021 συμπεριλήφθηκε στην επετειακή επιλογή των 75 καλύτερων του NBA με τη συμπλήρωση 75 χρόνων ιστορίας του. Αναλυτικά στατιστικά καριέρας Αρχειοθετήθηκε 2012-10-04 στο Wayback Machine.
Ιεροβοάμ Α΄

Ο Ιεροβοάμ Α΄, κατά τα λεγόμενα της Χριστιανικής Παλαιάς Διαθήκης αλλά και της Εβραϊκής Βίβλου (Τανάκ) υπήρξε βασιλιάς του Βασιλείου του Ισραήλ μετά απο την διάσπαση της Ηνωμένης Μοναρχίας (Βασίλειο του Ισραήλ και Βασίλειο του Ιούδα).

 Προερχόταν από τη φυλή του Εφραίμ και ήταν ο πρώτος Βασιλιάς του κράτους των Ισραηλιτών από την απόσχισή του, που συνέβη μετά τον θάνατο του Σολομώντα το 976 π.Χ.. Όταν ακόμα ζούσε ο βασιλιάς Σολομών, ο Ιεροβοάμ συνωμότησε εναντίον του, αλλά όταν η συνωμοσία αποκαλύφθηκε, κατέφυγε στην Αίγυπτο. Μετά δε το θάνατο του Σολομώντα ακολούθησε γενική εξέγερση του λαού εναντίον του νομίμου διαδόχου Ροβοάμ.Τότε από τις 12 φυλές αποσχίσθηκαν οι 10, δηλαδή όλες εκτός της φυλής του Ιούδα και της φυλής του Βενιαμίν. Από την απόσχιση εκείνη δημιουργήθηκαν δύο Βασίλεια, εχθρικά μεταξύ τους, εκείνο του Ισραήλ (των αποστατών) και το Βασίλειο του Ιούδα. Στο νεοπαγές εκείνο κράτος του Ισραήλ ανήλθε στο θρόνο ο Ιεροβοάμ ο Α΄ που αμέσως επανέφερε την ειδωλολατρία στο λαό του Ισραήλ με ανέγερση βωμού προκειμένου ν΄ ανταγωνιστεί την Ιερουσαλήμ. Α΄ Βασιλέων κεφ. 11:26 - 14:20.
Μαξ Μόρλοκ

Ο Μαξιμίλιαν «Μαξ» Μόρλοκ (γερμανικά: Maximilian "Max" Morlock) (11 Μαΐου 1925 – 10 Σεπτεμβρίου 1994) ήταν Γερμανός ποδοσφαιριστής, ο οποίος αγωνιζόταν ως επιθετικός, που δραστηριοποιήθηκε στη δεκαετία του 1950 και στις αρχές της δεκαετίας του 1960. Στα χρόνια του με την Εθνική Δυτικής Γερμανίας, κατέγραψε 26 συμμετοχές και σημείωσε 21 γκολ.

 Στα νιάτα του έμαθε να παίζει ποδόσφαιρο στην Άιντραχτ Νυρεμβέργης. Το 1940 έγινε μέλος της τότε διάσημης 1. ΦΚ Νυρεμβέργη και έκανε το ντεμπούτο του στην πρώτη ομάδα στις 30 Νοεμβρίου 1941. Μέχρι το 1964 εμφανίστηκε περισσότερες από 900 φορές στην πρώτη ομάδα και σημείωσε περίπου 700 γκολ. Το 1948 και το 1961 οδήγησε την ομάδα στην κατάκτηση του Πρωταθλήματος Γερμανίας, και το 1962 στο Κύπελλο Γερμανίας. Στα 38 του εμφανίστηκε 21 φορές στην ιδρυτική σεζόν της γερμανικής Μπούντεσλιγκα. Ήταν επίσης πρώτος σκόρερ της Oberliga Süd το 1950–51 και το 1951–52.Η πρώτη του συμμετοχή για την εθνική ομάδα έγινε το 1950, όταν έπαιξε αντί του τραυματία Φριτς Βάλτερ. Ήταν μέλος της ομάδας της Δυτικής Γερμανίας που κατέκτησε το πρώτο της Παγκόσμιο Κύπελλο το 1954. Στον τελικό αγώνα εναντίον της Ουγγαρίας, ο Μόρλοκ σημείωσε το πρώτο γκολ της Δυτικής Γερμανίας για να ξεκινήσει η επιστροφή μετά το 2–0 πίσω στο σκορ. Έλαβε την τελευταία του συμμετοχή σε φιλικό παιχνίδι με την Αίγυπτο τον Δεκέμβριο του 1958.Ως παίκτης, τα δυνατά σημεία του Μόρλοκ ήταν η καλή τεχνική σε συνδυασμό με το μαχητικό πνεύμα. Ένιωθε καλύτερα μεταξύ άμυνας και επίθεσης, αλλά ήταν και επικίνδυνος μπροστά στο τέρμα.Ο Μόρλοκ πέθανε από καρκίνο το 1994, σε ηλικία 69 ετών. Το 1961 ψηφίστηκε Γερμανός Ποδοσφαιριστής της Χρονιάς από την Ένωση Γερμανών Αθλητικών Δημοσιογράφων. Το 1995, λιγότερο από ένα χρόνο μετά τον θάνατό του, η πλατεία μπροστά από το Frankenstadion, την έδρα της 1. ΦΚ Νυρεμβέργη, μετονομάστηκε σε Max-Morlock-Platz (Πλατεία Μαξ Μόρλοκ) προς τιμήν του. Η ταχυδρομική διεύθυνση του σταδίου είναι Max-Morlock-Platz 1. Το 2006, η πλειοψηφία των οπαδών ψήφισε υπέρ της μετονομασίας του ίδιου του Frankenstadion σε «Στάδιο Μαξ Μόρλοκ», αλλά η πόλη της Νυρεμβέργης κέρδισε μια συμφωνία χορηγίας με μια τοπική τράπεζα, η οποία περιελάμβανε τη μετονομασία του σταδίου σε EasyCredit-Stadion από ένα από τα χρηματοοικονομικά προϊόντα της τράπεζας. Το όνομά του χρησιμοποιήθηκε τελικά ως όνομα του γηπέδου τον Ιούλιο του 2017. Max Morlock στο fussballdaten.de (Γερμανικά)
21st Century Breakdown

To 21st Century Breakdown αποτελεί το όγδοο άλμπουμ του πανκ συγκροτήματος Green Day. Είναι η δεύτερη ροκ όπερα του συγκροτήματος μετά το American Idiot , και το πρώτο άλμπουμ με παραγωγό τον Μπουτς Βιγκ. Οι Green Day άρχισαν να δουλεύουν το άλμπουμ τον Ιανουάριο του 2006 και μέχρι τον Οκτώβριο του 2007 είχαν γραφτεί 45 τραγούδια. Η ηχογράφηση άρχισε τον Ιανουάριο του 2008. Το άλμπουμ κυκλοφόρησε στις 15 Μαΐου του 2009 από την Reprise Records. Ο Armstrong δήλωσε ότι "το άλμπουμ είναι μια λήψη της εποχής που ζούμε καθώς αναρωτιόμαστε και προσπαθούμε να καταλάβουμε τον εγωιστικό χειρισμό γύρω μας, είτε αυτό είναι η κυβέρνηση είτε η θρησκεία είτε τα ΜΜΕ και γενικά οποιαδήποτε μορφή εξουσίας.". Τα singles, "Know Your Enemy" και "21 Guns" διευκρινίζουν τα θέματα αποξένωσης και θυμού προς την εξουσία που χαρακτηρίζουν το άλμπουμ. Οι κριτικές είναι αρκετά καλές. Το άλμπουμ θεωρείται το πιο πετυχημένο της μπάντας αφού έφτασε στο νούμερο 1 αρκετών χωρών π.χ. (ΗΠΑ, Νέα Ζηλανδία, Καναδάς). Κέρδισε το Γκράμι καλύτερου ροκ άλμπουμ στα 52α βραβεία Γκράμι. Μέχρι τον Δεκέμβριο του 2010, είχαν πουληθεί πάνω από 1.000.000 αντίτυπα στην Αμερική και περισσότερα από 4.000.000 παγκοσμίως.

 Heroes and Cons: Charlatans and Saints: Horseshoes and Handgrenades: Amazon mp3 Extra 19. "Burnout" (Live) 2:21 iTunes Deluxe 19. "A Quick One, While He's Away" (The Who) 7:59 20. "Another State of Mind" (Social Distortion) 2:46 iTunes pre-order edition 21. "That's All Right" (Elvis Presley) 2:01 22. "Like a Rolling Stone" (Bob Dylan) 6:10 Ιαπωνική έκδοση 19. "Lights Out" 2:16 Rhapsody 19. "Know Your Enemy" (live) 4:47 20. "The Static Age" (live) 4:30 Μπόνους CD του Target 1. "American Idiot" (live) 4:18 2. "Jesus of Suburbia" (live) 9:22 3. "Holiday" (live) 4:34 4. "Are We the Waiting" (live) 2:49 5. "St. Jimmy" (live) 2:58 6. "Boulevard of Broken Dreams" (live) 4:41 Billie Joe Armstrong – φωνή, κιθάρα, πιάνο Tré Cool – ντράμς, κρουστά Mike Dirnt – μπάσο, φωνητικά Jason Freese – πιάνο Tom Kitt – ρυθμίσεις εγχόρδων Patrick Warren – καθοδήγηση εγχόρδων Butch Vig – παραγωγός Chris Lord-Alge – μίξινγκ Chris Dugan – μηχανικός Keith Armstrong, Nik Karpen, Wesley Seidman – βοηθοί μηχανικών Brad Kobylczak; Joe McGrath; Andrew Schubert; Brad Townshend – επιπλέον μηχανικοί Ted Jensen – mastering Chris Bilheimer – design,Φωτογραφία, στενσιλ Andrew Black, Micah Chong, David Cooper – στένσιλ Marina Chavez – φωτογραφία οπισθόφυλλού
Εθνική Βιβλιοθήκη της Κιργιζικής Δημοκρατίας

Η Εθνική Βιβλιοθήκη Κιργιζίας (ρωσικά: Национальная библиотека Кыргызской Республики Имени Алыкула осмонова] είναι η εθνική βιβλιοθήκη της χώρας και βρίσκεται στο Μπισκέκ, την πρωτεύουσα του Κιργιστάν . Από τον Απρίλιο του 2015, η βιβλιοθήκη φέρει το όνομα του ποιητή Alykul Osmonov (ρωσικά: Алыкул осмонов, 1915 - 1950. Bakashova (2018).

 Η βιβλιοθήκη ιδρύθηκε στις 10 Μαΐου 1934, με τη συγχώνευση των δύο βιβλιοθηκών της εποχής: της Βιβλιοθήκης της πόλεως Frunze και της Βιβλιοθήκης του Συμβουλίου των Αντιπροσώπων. Αυτό οδήγησε στη δημιουργία μιας εθνικής βιβλιοθήκης με γενικό και επιστημονικό τμήμα, της οποίας οι συλλογές περιλάμβαναν αρχικά 16.000 έργα. Διαθέτει μια συλλογή 6 εκατομμυρίων αρχείων σε 89 γλώσσες από όλο τον κόσμο. Η βιβλιοθήκη άνοιξε για το κοινό τον Αύγουστο του 1934. Λειτουργεί επίσης ως υπεύθυνη βιβλιοθήκη για τη νόμιμη κατάθεση του Κιργιστάν Από το 2005 ο επικεφαλής της Εθνικής Βιβλιοθήκης της Κιργιζίας είναι η Δρ. Γιλντίζ Μπακάσοβα. Κατάλογος μεγαλύτερων βιβλιοθηκών Παγκόσμια Ψηφιακή Βιβλιοθήκη Europeana Ευρωπαϊκή Βιβλιοθήκη Πολυμέσα σχετικά με το θέμα National Library, Bishkek στο Wikimedia Commons Επίσημη ιστοσελίδα Αρχειοθετήθηκε 2021-05-08 στο Wayback Machine. Επίσημη ιστοσελίδα (ρωσικά)
2-προπανιμίνη

Η προπανιμίνη-2 ή 2-ιμινοπροπάνιο ή ισοπροπυλιδενιμίνη είναι η χημική ένωση με σύντομο συντακτικό τύπο CH3C(=NH)CH3. Είναι η απλούστερη κετιμίνη. Με βάση το χημικό τύπο της, C3H7N, έχει τα ακόλουθα ένδεκα (11) ισομερή θέσης: Προπεν-1-αμίνη-1 με σύντομο συντακτικό τύπο: CH3CH=CHNH2 (σε δύο (2) γεωμετρικά ισομερή). Προπεν-2-αμίνη-1 με σύντομο συντακτικό τύπο: CH2=CHCH2NH2. Προπεναμίνη-2 με σύντομο συντακτικό τύπο: CH3C(NH2)=CH2. N-μεθυλαιθεναμίνη ή βινυλομεθυλαμίνη με σύντομο συντακτικό τύπο: CH3NHCH=CH2. Προπανιμίνη-1 με σύντομο συντακτικό τύπο: CH3CH2CH=NH. N-μεθυλαιθανιμίνη με σύντομο συντακτικό τύπο: CH3N=CHCH3. Ν-αιθυλομεθανιμίνη με σύντομο συντακτικό τύπο: CH2=NCH2CH3. Κυκλοπροπαναμίνη με σύντομο συντακτικό τύπο: . Αζετιδίνη ή επαζωπροπάνιο-1,3 με σύντομο συντακτικό τύπο : 2-μεθυλαζιριδίνη ή επαζωπροπάνιο-1,2 με σύντομο συντακτικό τύπο . N-μεθυλαζιριδίνη ή Ν-μεθυλεπαζαιθάνιο με σύντομο συντακτικό τύπο .

 Με επίδραση αμμωνίας σε προπανόνη: Παράγει άλατα με οξέα. Π.χ.: Παράγει δευτεροταγείς ισοπροπυλιδενιμίνες με αλκυλαλογονίδια (RX). Π.χ.: Παράγει δευτεροταγή ιμίδια με ακυλαλογονίδια (RCOX). Π.χ.: Οξειδώνεται προς 2-νιτροπροπάνιο: Ανάγεται προς προπαναμίνη-2: Τα καρβένια (π.χ. [:CH2] (μεθυλένιο) μπορούν να παρεμβληθούν στους δεσμούς C-H, N-Η και να δώσει προσθήκη στο δεσμό C=N. Π.χ. έχουμε. Συγκεκριμένα έχουμε τις ακόλουθες μερικές αντιδράσεις:Παρεμβολή στους έξι (6) δεσμούς CH2-H. Παράγεται βουτανιμίνη-2. Παρεμβολή στον έναν (1) δεσμό N-H. Παράγεται N-μεθυλοπροπανιμίνη-2 Προσθήκη στον έναν (1) δεσμό C=N. Παράγεται 2,2-διμεθυλαζιριδίνη.Οπότε η συνολική αντίδραση είναι η ακόλουθη: Με τη χρήση μεθυλενοδιιωδιδίου (CH2I2) και ψευδαργύρου (Zn) επικρατεί η προσθήκη, οπότε είναι: Γ. Βάρβογλη, Ν. Αλεξάνδρου, Οργανική Χημεία, Αθήνα 1972 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, Οργανική Χημεία, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982
Στέλιος Παπακοσμάς

Ο Στέλιος Παπακοσμάς είναι Έλληνας πρώην διεθνής πετοσφαιριστής, ο οποίος γεννήθηκε στην Καβάλα στις 30 Απριλίου 1969 και αγωνίστηκε ως ακραίος στην ομάδα του Άρη, του ΠΑΟΚ και του Παναθηναϊκού.

 Ο Παπακοσμάς γεννήθηκε το 1969 στην Καβάλα. Ξεκίνησε να αγωνίζεται στον Αστέρα Καβάλας σε ηλικία δεκαπέντε ετών και μεταγράφηκε στον Άρη Θεσσαλονίκης το 1988. Στην πρώτη του χρονιά με τον σύλλογο της Θεσσαλονίκης, κατέλαβε την τέταρτη θέση στο ελληνικό πρωτάθλημα και συμμετείχε στον τελικό του κυπέλλου, όπου ο Άρης ηττήθηκε από τον Ολυμπιακό με 3-0 στο κλειστό της Νέας Σμύρνης. Η ομάδα του Άρη συνέχισε την ανοδική της πορεία, συμμετέχοντας σε άλλους τρεις τελικούς, μέχρι το 1998, χωρίς όμως να κατακτήσει κάποιον τίτλο. Παρ' όλα αυτά, το 1993 συμμετείχε στο φάιναλ-φορ του Κυπέλλου Κυπελλούχων Ευρώπης στη Βερόνα και δύο χρόνια αργότερα στη Γενεύη, εδραιώνοντας τον σύλλογο σε διεθνές επίπεδο.Ο Άρης κατέλαβε τη δεύτερη θέση του ελληνικού πρωταθλήματος το 1994, ενώ το 1996 έχασε στον τελευταίο τελικό των πλέι-οφ από τον Παναθηναϊκό. Ο Παπακοσμάς κατέκτησε το μοναδικό πρωτάθλημα της καριέρας του το 1997, όταν ο Άρης με προπονητή τον Κώστα Χαριτωνίδη κατέβαλε την αντίσταση της Ορεστιάδας στην τελική φάση.Το 1998, η ομάδα της Θεσσαλονίκης κατέλαβε την τρίτη θέση και κέρδισε το σούπερ καπ Ελλάδος, ενώ το 1999 παρέμεινε εκτός τελικής τετράδας για πρώτη φορά μετά το 1982. Ο Παπακοσμάς μεταγράφηκε στον Παναθηναϊκό, ο οποίος κατέλαβε την έβδομη θέση το 2000 και την τρίτη το 2001. Ακολούθησε η διετής θητεία του στον ΠΑΟΚ, με τον οποίο κατέλαβε την πέμπτη θέση το 2002 και το 2003. Αποφασίζοντας να κλείσει την καριέρα του, αποφάσισε να επιστρέψει στον σύλλογο με τον οποίο αναδείχθηκε, τον Άρη. Παρ' όλα αυτά, ο σύλλογος βρισκόταν σε μια από τις χειρότερες περιόδους της ιστορίας του και κατετάγη ενδέκατος, με αποτέλεσμα να υποβιβασθεί στην Α2 Εθνική κατηγορία.Στη συνέχεια, ανέλαβε καθήκοντα βοηθού προπονητή στον Άρη, όπου στη συνέχεια διετέλεσε ως διευθυντής για τη σεζόν 2008-09.Από το 2011 και έπειτα, ο Παπακοσμάς εκτελεί χρέη διαιτητή στο ελληνικό πρωτάθλημα. Ο Στέλιος Παπακοσμάς πραγματοποίησε 20 συμμετοχές με την εθνική ομάδα πετοσφαίρισης της Ελλάδας. 1 Πρωταθλήματα Ελλάδας: 1997 1 Σούπερ καπ Ελλάδας: 1998 ΠΑΠΑΚΟΣΜΑΣ ΣΤΕΛΙΟΣ - Greekvolley.com Αρχειοθετήθηκε 2016-03-04 στο Wayback Machine. Πρεμιέρα στον φιλέ! - SentraGoal volleynews.gr - Στέλιος ο δίκαιος! (VIDEO)
Κώστας Βαλλιάνος

Ο Κώστας Βαλλιάνος (γένν. 1 Μαρτίου 1937, Καλλιθέα Αθήνας) είναι Έλληνας διεθνής παλαίμαχος ποδοσφαιριστής και προπονητής. Αγωνιζόταν ως τερματοφύλακας και στην εποχή του θεωρήθηκε ένας από τους καλύτερους της χώρας στη θέση του.

 Ξεκίνησε το άθλημα από τα τμήματα υποδομής του Πανιωνίου Σμύρνης, στην α΄ ομάδα του οποίου διαδέχθηκε αργότερα τον σπουδαίο Νίκο Πεντζαρόπουλο. Αποτέλεσε την ηχηρότερη μεταγραφή του 1960, όταν ενώ τον διεκδικούσε ο Ολυμπιακός Πειραιώς εντάχθηκε στο συμπολίτη Εθνικό και κάλυψε το κενό αποχώρησης του επίσης σπουδαίου Στάθη Μανταλώζη προ ενός έτους (για τον Παναθηναϊκό). Μετείχε σε 161 συναντήσεις 7 αγωνιστικών περιόδων της Α΄ Εθνικής και το 1967 εντάχθηκε, τελικά, στον Ολυμπιακό με παρέμβαση του Γενικού Γραμματέα Αθλητισμού της δικτατορίας αντισυνταγματάρχη Ασλανίδη –παρά τη γενικευμένη απαγόρευση μετακινήσεων–, ώστε η ομάδα να ενισχυθεί στις υποχρεώσεις της για το κύπελλο Πρωταθλητριών εναντίον της ιταλικής Γιουβέντους. Την ενεργό δράση σε επίπεδο ανώτατης κατηγορίας εγκατέλειψε ουσιαστικά πριν ολοκληρωθεί ο α΄ γύρος της διοργάνωσης του πρωταθλήματος 1967-68 που ακολούθησε, ενώ τυπικά με την ολοκλήρωσή της. To 1957 μετείχε με την εθνική Νέων στο αντίστοιχο Ευρωπαϊκό πρωτάθλημα, πραγματοποιώντας συνολικά τρεις εμφανίσεις. Υπήρξε 11 φορές διεθνής για την Ανδρών Ελλάδας και πρώτη την 11η Δεκεμβρίου 1960 κατά το φιλικό αγώνα στη Νίκαια της Γαλλίας με το Β΄ συγκρότημα του ξένου κράτους (0-0). Διατελώντας αρχηγός του αντιπροσωπευτικού συγκροτήματος την 27η Νοεμβρίου 1963 στην εκτός έδρας ήττα 3-1 από την Κύπρο σε φιλικό, πρόκειται για τον μοναδικό Έλληνα ποδοσφαιριστή με παρόμοια διάκριση στην ιστορία του Εθνικού Πειραιώς. Η τελευταία συμμετοχή του έλαβε χώρα στις 23 Μαΐου 1965, κατά την ήττα 3-1 για τα προκριματικά του Παγκοσμίου κυπέλλου 1966 από τη Σοβιετική Ένωση στη Μόσχα. Την περίοδο 1966-67 αποτέλεσε παράλληλα και τεχνικό της ΑΕΚ Φαλήρου, την οποία ανέδειξε πρωταθλήτρια Γ΄ Εθνικής. Από το 1968 που αποσύρθηκε οριστικά ως παίκτης, ανέλαβε προπονητής σε σωματεία χαμηλότερων κατηγοριών της Αθήνας και του Πειραιά, όπως ο Α.Ο. Καλαμακίου, ο Πειραϊκός Νέου Φαλήρου κ.ά. Επίσης διετέλεσε προπονητής και σε ομάδες χαμηλότερων εθνικών κατηγοριών, όπως στον Πανναυπλιακό στην Β΄ Εθνική μεταξύ άλλων. Ποδοσφαιριστής υπήρξε και ο γιος του Βασίλης στην ερασιτεχνική ομάδα του Πανιωνίου το διάστημα 1985-1990. Ο πολύ μικρότερος αδελφός του Νίκος Βαλλιάνος, αγωνίστηκε επίσης ως τερματοφύλακας και στην Α΄ Εθνική με τους Παναθηναϊκό, ΑΟ Αιγάλεω. Συνέντευξη του ίδιου: «Ο Σούπερμαν» των γηπέδων που άφησε ιστορία στον Παναγιώτη Γιαλό, koinoniki.gr Γιώργος Παγιωτέλης, Το έπος της Α΄ Εθνικής, σειρά αφιερωμάτων αθλητικού περιοδ. Οι ΠΑΓΚΟΣΜΙΟΙ τχ. 8-13 και 22 (Αύγ 1994-Ιαν 1995 και Οκτ 1995) Βαγγέλης Μελέκογλου-Άγγελος Μενδρινός-Θοδωρής Νταβέλος, Εθνική Ελλάδος • Πορεία μέσα στο χρόνο, Εκδόσ. Παπαζήση, Αθήνα 1995, 960-0210-82-9 συλλογικό έργο (δ/νση Ανδρέας Μπόμης), Όλα για το ποδόσφαιρο • Αλμανάκ '91, έκδοση περιοδ. ΕΙΚΟΝΕΣ, Αθήνα 1991.
Κολοσσιαία γλαύκη

Η Κολοσσιαία Γλαύκη βρίσκεται στην Ακρόπολη. Έχει διαστάσεις 91 εκ. ύψος, 40 εκ. πλάτος και 55 εκ. βάθος. Είναι κατασκευασμένη από μάρμαρο της Πεντέλης. Βρέθηκε το 1838 στις ανασκαφές της Ακρόπολης, κοντά στο Βραυρώνιο.

 Πρόκειται για ομοίωμα κουκουβάγιας. Στέκει όρθια, με κλειστά φτερά, και με το βλέμμα στραμμένο μπροστά. Έχει ορισμένες φθορές, αποτελείται από δυο τμήματα, ενώ λείπουν και τα δύο πόδια, το δεξί ολόκληρο, και το άλλο μισό. Λείπει επίσης το τέλος της ουράς. Αρχικά ίσως να ήταν ζωγραφισμένο με πολλά χρώματα. Πιστεύεται ότι ανήκε σε σύμπλεγμα δύο κολοσσιαίων κιόνων και ότι ήταν αφιερωμένο στον ναό της Άρτεμης. Πιθανώς να το είχε αφιερώσει ο Τιμόθεος από την Ανάφλυστο. Από επιγραφές συμπεραίνουμε ότι το γλυπτό αυτό κατατάσσεται στις αρχές του 5ου αιώνα π.Χ. Ross, Annallii, 1841, σ. 25 και σ, B Archäologische Azfsätze, I. σ. 205 and pl. XIV Sybel, Katalog, 5363 Friederichs-Wolters, σ. 62, No. 111 Friederichs, σ. 22, No. 13 Lebas and Waddington, IV, pl. IXII. 3 Lepsius, σ. 75, No. 90 Κατάλογος, σ. 64 Γκάι Ντίκινς, Stanley Casson (1921). Mouseion tes Akropoleos, επιμ. Catalogue of the Acropolis Museum. Athens, Greece. σελίδες 252–253. Ανακτήθηκε στις 4 Φεβρουαρίου 2010. Ισμήνη Τριάντη (1998). Το Μουσείο Ακροπόλεως. Αθήνα: ΟΛΚΟΣ. σελίδες 212–213. ISBN 960-7169-84-0. Αρχειοθετήθηκε από το πρωτότυπο στις 19 Δεκεμβρίου 2014. Ανακτήθηκε στις 23 Νοεμβρίου 2011.
Αντουάν λε Φλαμέν

Ο Αντουάν λε Φλαμέν (Antoine le Flamenc) ήταν Βαρώνος της Βοιωτικής Καρδίτσας την περίοδο 1303 – 1313 και μαρκήσιος της Βοδονίτσας την περίοδο 1278 – 1286, όπου συγκυβέρνησε μαζί με την γυναίκα του Ισαβέλλα. Ήταν γαλλικής καταγωγής, από φλαμανδική οικογένεια που είχε εγκατασταθεί στους Άγιους τόπους· εκεί γεννήθηκε ο Αντουάν και ήρθε στην Ελλάδα μετά την κατάκτησή της από τους Φράγκους.

 Νυμφεύτηκε την Ισαβέλλα Παλαβιτσίνι μαρκησία της Βοδονίτσας, αλλά μετά τον θάνατό της διεκδίκησε τη μαρκιωνία ως σύζυγός της, από τον εξάδελφό της Θωμά Παλαβιτσίνι, χωρίς να καταφέρει να αποκτήσει δικαιώματα στη μαρκιωνία. Το 1303 στάλθηκε από τον δούκα της Αθήνας Γκυ Β΄ ντε λα Ρος στη Θεσσαλία, για να αντιμετωπίσει το πρόβλημα των επιδρομών εκεί. Ήταν ένθερμος υποστηρικτής της Ματθίλδης του Αινώ πριγκίπισσας της Αχαΐας και παρευρέθηκε στον αρραβώνα της στη Θήβα με τον Κάρολο των Καπετιδών-Ανζού πρίγκιπα του Τάραντα στις 2 Απριλίου 1309. Στις 15 Μαρτίου 1311, ο Φλαμέν πολέμησε εναντίον των μισθοφόρων της Καταλανικής Εταιρείας στην Μάχη του Αλμυρού και ήταν ένας από τους λίγους επιζώντες, καθώς αιχμαλωτίστηκε και κρατήθηκε για λύτρα. Στον ναό του Αγίου Γεωργίου (παλαιότερα καθολικό μοναστηριού), ο οποίος βρίσκεται κοντά στον σημερινό οικισμό του Ακραίφνιου (πρώην Καρδίτσα) Βοιωτίας, σώζεται γραπτή κτητορική επιγραφή επάνω στο τύμπανο αρκοσολίου του νότιου τοίχου του οικοδομήματος, που χρονολογεί την ανέγερση του ναού κατά το έτος 1311 και κατονομάζει τον Φλαμέν ως κτήτορα. Η σαρκοφάγος στο αρκοσόλιο χρησιμοποιήθηκε πιθανώς ως θέση ταφής του ίδιου του Φλαμέν. Πιθανολογείται ότι κίνητρο του Φράγκου αριστοκράτη υπήρξε η εκπλήρωση ευχαριστήριου όρκου για τη σωτηρία του, μετά την μοιραία για τους υπόλοιπους Φράγκους μάχη. Hopf, Carl. Chroniques gréco-romanes. Miller, William. "The Frankish Inscription at Karditza." The Journal of Hellenic Studies, Vol. 29. (1909), pp. 198–201. Setton, Kenneth M. Catalan Domination of Athens 1311–1380. Revised edition. Variorum: London, 1975.
Εθνική Κύπρου (καλαθοσφαίριση γυναικών)

Τελ. Ενημέρωση: Απρίλιος 2019 Η εθνική ομάδα καλαθοσφαίρισης γυναικών της Κύπρου αντιπροσωπεύει την Κύπρο στις διεθνείς διοργανώσεις γυναικείας καλαθοσφαίρισης που οργανώνει η FIBA. Βρίσκεται υπό τη δικαιοδοσία της Κυπριακής Ομοσπονδίας Καλαθοσφαίρισης.

 Η Ομοσπονδία Καλαθοσφαίρισης της χώρας εντάχθηκε στο δυναμικό της FIBA το 1972.Γυναικείο αντιπροσωπευτικό συγκρότημα συμμετείχε για πρώτη φορά σε επίσημη διοργάνωση το 1989 και συγκεκριμένα στα πλαίσια του πρώτου «Ευρωπαϊκού Πρωταθλήματος Μικρών Κρατών FIBA» (τότε «European Promotion Cup»). Το 2003 συμμετείχε για πρώτη και τελευταία μέχρι σήμερα φορά σε Προκριματική Φάση Ευρωπαϊκού Πρωταθλήματος. Την επόμενη χρονιά συμμετείχε για τελευταία φορά σε επίσημη διοργάνωση προτού πέσει σε αδράνεια. Τα τελευταία χρόνια, σε ό,τι αφορά τις διοργανώσεις της FIBA, η Κύπρος εκπροσωπείται μόνο σε επίπεδο νεαρών αθλητριών.Η πιο πρόσφατη παρουσία της ομάδας σε διεθνή διοργάνωση ήταν το 2013, στους 15ους Αγώνες Μικρών Κρατών της Ευρώπης που έλαβαν χώρα στο Λουξεμβούργο. Πορεία σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA Ακολουθούν οι τελικές θέσεις κατάταξης της Εθνικής Ομάδας της Κύπρου σε European Promotion Cup / European Championship Division C / Ευρωπαϊκό Πρωτάθλημα Μικρών Κρατών FIBA: Πορεία σε Αγώνες Μικρών Κρατών Ευρώπης Ακολουθούν οι τελικές θέσεις κατάταξης της Εθνικής Ομάδας της Κύπρου σε Αγώνες Μικρών Κρατών Ευρώπης: Εθνική Κύπρου (καλαθοσφαίριση ανδρών) Cyprus, ιστορικό ανά έτος στον επίσημο ιστότοπο των αρχείων της FIBA. (Αγγλικά) Κυπριακή Ομοσπονδία Καλαθόσφαιρας, επίσημος ιστότοπος. (Ελληνικά)
Νικόλαος Μεσαρίτης

Ο Νικόλαος Μεσαρίτης (Κωνσταντινούπολη, 1163 ή 1164 - μετά το 1224) ήταν Βυζαντινός συγγραφέας και θεολόγος. Καταγόταν από αριστοκρατική οικογένεια, ο πατέρας του ήταν πρόεδρος της Συγκλήτου και ήταν ο νεώτερος αδελφός του Ιωάννη Μεσαρίτη. Κατέλαβε τα ανώτατα εκκλησιαστικά αξιώματα του σκευοφύλακα στην εκκλησία Θεοτόκο του Φάρου στην Κωνσταντινούπολη, του μητροπολίτη Εφέσου και του έξαρχου Ασίας

 Τα έργα του Νικόλαου Μεσαρίτη θεωρούνται αξιόλογες πηγές για την πολιτική και εκκλησιαστική ιστορία των πρώτων χρόνων της Λατινικής Αυτοκρατορίας και της αυτοκρατορίας της Νίκαιας. Αναφέρονται τα εξής: Η αλληλογραφία του, που δίνει πληροφορίες ιδιαίτερα για τα χρόνια πριν τη στέψη του Θεόδωρου Λάσκαρη, το 1208, ως αυτοκράτορα. Η έκθεση των διαπραγματεύσεων για την Ενωση των Εκκλησιών το 1206 και το 1214-15, μεταξύ του Πάπα και της Αυτοκρατορίας της Νίκαιας. Η περιγραφή της εκκλησίας των Αγίων Αποστόλων και των μωσαϊκών της, η οποία καταστράφηκε ολοσχερώς, αργότερα το 1461, από τους Τούρκους. Ο επικήδειος που έγραψε για τον θάνατο του αδελφού του Ιωάννη Μεσαρίτη. Nicholas Mesarites, Ekphrasis on the Church of the Holy Apostles (στα αγγλικά) Αρχειοθετήθηκε 2015-12-12 στο Wayback Machine.
Κουρουσού Κουατιά

Η Κουρουσού Κουατιά (ισπανικά: Curuzú Cuatiá‎) είναι πόλη στα νότια της επαρχίας Κορριέντες στη Μεσοποταμία της Αργεντινής. Είχε 34.470 κατοίκους κατά την απογραφή του 2010, και είναι η έδρα του ομώνυμου νομού. Η περιοχή έχει ανώμαλο έδαφος, με πολλά μικρά ποτάμια και ρυάκια που εκβάλλουν στον ποταμό Παρανά στα δυτικά ή στον ποταμό Ουρουγουάη στα ανατολικά. Το κλίμα είναι υγρό υποτροπικό, με ομοιόμορφα κατανεμημένη ετήσια βροχόπτωση 1.200 mm κατά μέσο όρο. Οι μέσες θερμοκρασίες είναι 14,5 °C (χειμώνας) και 26 °C (καλοκαίρι), με καταγεγραμμένες ακραίες θερμοκρασίες -3 °C και 44 °C αντίστοιχα. Η πόλη εξυπηρετείται από αεροδρόμιο (IATA: UZU, ICAO: SATU) , που βρίσκεται στο σημείο 29°47′S 58°1′W.

 Το όνομα Κουρουσού Κουατιά είναι προέλευσης Γκουαρανί και σημαίνει «χαραγμένος σταυρός». Οι πρώτοι έποικοι (Ισπανοί κονκισταδόρες και Ιησουίτες ιεραπόστολοι από την Ουρουγουάη) το ονόμασαν Πόστα ντε Κρουζ (Posta de Cruz), καθώς η τοποθεσία ήταν ένα σταυροδρόμι, το οποίο σηματοδοτούσε ένας μεγάλος σταυρός με επιγραφή.Μετά την Επανάσταση του Μαΐου που ξεκίνησε τον αγώνα για την ανεξαρτησία της Αργεντινής από την Ισπανία, ο στρατός υπό τον στρατηγό Μανουέλ Μπελγράνο πέρασε από την περιοχή. Ο Μπελγράνο διευθέτησε μια κυβερνητική διαμάχη στην περιοχή αναθέτοντας τη δικαιοδοσία στο Cabildo του Κορριέντες. Στις 16 Νοεμβρίου 1810 υπαγόρευσε την επίσημη ίδρυση της πόλης, την οποία (σεβόμενος τις επιθυμίες και τις πεποιθήσεις του πληθυσμού) ονόμασε Nuestra Señora de Pilar de Curuzú Cuatiá («Παναγία της Πιλάρ της Κουρουσού Κουάτια»).Στην περιοχή διεξήχθησαν αρκετές σημαντικές μάχες κατά τη διάρκεια του αγώνα των συγκεντρωτικών-ομοσπονδιακών, με πιο σημαντική τη μάχη του Πάγκο Λάργκο (31 Μαρτίου 1839) εναντίον των υποστηρικτών του Χουάν Μανουέλ ντε Ρόζας στο Έντρε Ρίος.Η πόλη έλαβε επίσημα την ιδιότητα του χωριού (villa) στις 9 Οκτωβρίου 1852 και έγινε πόλη στις 25 Οκτωβρίου 1888. Πολυμέσα σχετικά με το θέμα Curuzú Cuatiá στο Wikimedia Commons
Άσπρο Πέλλας

Το Άσπρο (επίσημη ονομασία Άσπρον) είναι χωριό και έδρα ομώνυμης τοπικής κοινότητας, της δημοτικής ενότητας και δήμου Σκύδρας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Έδεσσας του νομού Πέλλας, στο γεωγραφικό διαμέρισμα Μακεδονίας. Μέχρι το 1926 ο οικισμός ονομαζόταν Πράχνα (Μπράχνα, Παλαιά Πράχνα, Πράχνια, Πράσινη).

 Το Άσπρο είναι πεδινό χωριό στο νότιο τμήμα του νομού Πέλλας, αρκετά κοντά στα όρια με τον νομό Ημαθίας. Βρίσκεται στον κάμπο της Σκύδρας και στις ανατολικές όχθες του ποταμού Μαγλενίτσα, πάνω στην επαρχιακή οδό Σκύδρας-Κρύας Βρύσης και σε μέσο σταθμικό υψόμετρο 20. Απέχει 21 χλμ. περίπου ΝΑ. της Έδεσσας. Η τοπική κοινότητα είναι χαρακτηρισμένη ως αγροτικός πεδινός οικισμός, με έκταση 6,809 χμ² (2011). Ο οικισμός αναγνωρίστηκε το 1918 ως Πράχνα και προσαρτήθηκε στην κοινότητα Προφήτου Ηλιού του νομού Πέλλας. Ωστόσο, πριν την απελευθέρωσή του, το 1912, εμφανίζεται και με τις ονομασίες Μπράχνα, Παλαιά Πράχνα, Πράχνια, Πράχνιανη, Πράσινη. Το 1926 μετονομάστηκε σε Άσπρο και, το 1958, ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Άσπρου και προσαρτήθηκε στον δήμο Σκύδρας. Κατά την Ελληνική Επανάσταση του 1821 στο χωριό, που τότε ονομαζόταν Πράχνιανη, σημειώθηκαν συμπλοκές με τους Οθωμανούς, καθώς οι επαναστάτες Τσέρνο-Πέτρης με 80 άντρες και οι Μιχάλης Στογιάνος, Δεληγιάννης και Μιχαήλ Πετσάβας με 110 άντρες έλεγχαν τις διαβάσεις του ποταμού Λουδία. Οι κάτοικοι του χωριού ασχολούνται κυρίως με την παραγωγή και εμπορία οπωροκηπευτικών. Το χωριό διαθέτει ολοήμερο νηπιαγωγείο, πενταθέσιο δημοτικό σχολείο, χορευτικό σύλλογο και τοπικές ομάδες ποδοσφαίρου και καλαθοσφαίρισης. Η εκκλησία Αγίου ου Φωκά του Κηπουρού, πολιούχου του χωριού στο κεντρικό τμήμα του, ο μοναδικός χριστιανικός ναός που είναι αφιερωμένος στο πρόσωπό του στην Ελλάδα. Εορτάζει κάθε Σεπτέμβριο Η εκκλησία Κοίμησης της Θεοτόκου στη δυτική είσοδο του χωριού Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς , 1963 (ΠΛ) Περιοδικό «Διακοπές», εκδ. Δ.Ο.Λ., 2010 Οργανισμός εκδόσεων «Ελλάδα», χάρτες (Βαρελάς) eetaa.gr https://www.facebook.com/%CE%91%CE%A3%CE%A0%CE%A1%CE%9F-%CE%A3%CE%9A%CE%A5%CE%94%CE%A1%CE%91%CE%A3-158050997552336/ https://www.youtube.com/watch?v=NbXpXLmYW84
Ολέγκ Σαλένκο

Ο Ολέγκ Ανατόλιεβιτς Σαλένκο (ρωσικά:Олег Анатольевич Саленко, ουκρανικά: Олег Анатолійович Саленко, γεννήθηκε 25 Σεπτεμβρίου 1969) είναι Σοβιετικός, Ρώσος και Ουκρανός πρώην ποδοσφαιριστής, πρώτος σκόρερ του Παγκοσμίου Κυπέλλου του 1994 και με πέντε τέρματα κάτοχος του ρεκόρ σε ένα αγώνα σε τελική φάση Παγκοσμίου Κυπέλλου.

 Ο Σαλένκο γεννήθηκε από Ουκρανό πατέρα και Ρωσίδα μητέρα στο Λένινγκραντ. Αγωνίστηκε αρχικά στη Σοβιετική Ένωση κατακτώντας το νταμπλ του 1990 με την Ντιναμό Κιέβου και στην Ουκρανία και το 1994 μετά το Παγκόσμιο Κύπελλο μετακόμισε στην Ισπανία, χωρίς όμως ιδιαίτερη επιτυχία. Συνεχείς τραυματισμοί τον οδήγησαν το 1996 σε επαγγελματικό αδιέξοδο και τελικά το 2000 σταμάτησε το ποδόσφαιρο. Επανήλθε για ένα μόνο αγώνα το 2001 με την πολωνική Πόγκον Στσέτσιν, όπου διαπίστωσε την αδυναμία να αγωνιστεί σε επαγγελματικό επίπεδο και εγκατέλειψε και τυπικά την ενεργό δράση.Ο Σαλένκο συμμετείχε με την ομάδα κάτω των 20 ετών της Σοβιετικής Ένωσης στο Παγκόσμιο Κύπελλο Νέων το 1989 και ήταν ο πρώτος σκόρερ της διοργάνωσης με 5 γκολ με τη σοβιετική ομάδα να αποκλείεται στα προημιτελικά. Στη συνέχεια επέλεξε την Ουκρανία για το διεθνές ντεμπούτο του, αλλά τελικά αγωνίστηκε μία μόνο φορά. Είχε επίσης 8 συμμετοχές με τη Εθνική Ρωσίας και σημείωσε έξι γκολ, όλα στο Παγκόσμιο Κύπελλο του 1994 στο οποίο ήταν πρώτος σκόρερ. Δεν αγωνίστηκε στο πρώτο παιχνίδι της διοργάνωσης αλλά σημείωσε ρεκόρ Παγκοσμίου Κυπέλλου σκοράροντας πέντε φορές στο παιχνίδι με το Καμερούν (6–1) στις 28 Ιουνίου 1994. Αυτή ήταν και η τελευταία του διεθνής εμφάνιση με τη Ρωσία να αποκλείεται στη φάση των ομίλων (όπως και το Καμερούν), ενώ μετά τη διοργάνωση ήρθε σε σύγκρουση με τον ομοσπονδιακό προπονητή. Είχε σημειώσει ένα ακόμα γκολ με πέναλτι στον αγώνα με τη Σουηδία (νίκη των Σουηδών με 3–1). Μοιράστηκε τον τίτλο του πρώτου σκόρερ με το Βούλγαρο Χρίστο Στόιτσκοφ, ο οποίος σημείωσε επίσης έξι τέρματα αλλά σε επτά αγώνες. Ο Σαλένκο είναι ο μόνος παίκτης που κέρδισε ποτέ το βραβείο του Χρυσού Παπουτσιού σε ομάδα που αποκλείστηκε από τους τελικούς του Παγκοσμίου Κυπέλλου στη φάση των ομίλων. Είναι επίσης ο μόνος παίκτης που κέρδισε τη Χρυσό Παπούτσι τόσο στο Παγκόσμιο Κύπελλο Κ-20 όσο και στο Παγκόσμιο Κύπελλο. Σοβιετικό Πρωτάθλημα : 1990 Κύπελλο Σοβιετικής Ένωσης : 1990 Παγκόσμιο Πρωτάθλημα Νέων Χρυσό Παπούτσι : 1989 Παγκόσμιο Κύπελλο Χρυσό Παπούτσι : 1994
Τικάλ Καμπότζης

Tο τικάλ ήταν το νόμισμα της Καμπότζης όπως επίσης και του Σιάμ πριν από το έτος 1875, πριν δηλαδή την Γαλλική παρέμβαση στην περιοχή και την μετατροπή της Καμπότζης σε Γαλλικό προτεκτοράτο.

 Τον όρο τικάλ τον προσέδωσαν οι ξένοι για να περιγράψουν το νόμισμα που ήταν σε χρήση στην Καμπότζη ενώ ο αντίστοιχος τοπικός όρος ήταν το Μπατ. Το τικάλ στην πραγματικότητα ήταν μονάδα μέτρησης βάρους, ίση με περίπου 15 γραμμάρια, με την οποία ζύγιζαν τα αργυρά κέρματα σε μια χώρα όπου το νομισματικό σύστημα της είχε ως βάση τον άργυρο.Το τικάλ είχε περίπου ίδιο βάρος και καθαρότητα μετάλλου με την ινδική ρουπία. Οι υποδιαιρέσεις του ήταν 64 ατ (att), 32 πε (pe), 8 φουάγκ (fuang), 4 σαλόνγκ (Salong). Το 1875 το τικάλ αντικαταστάθηκε από το φράγκο και έπαψε να υφίσταται ως νόμισμα. Το 1847 και 1848 κυκλοφόρησαν κέρματα με τις εξής ονομαστικές αξίες: 1 ατ 1 και 2 πε 1 φουάγκ ¼, 1 και 4 τικάλ.Από τα παραπάνω μόνο το ¼, 1 και 4 τικάλ ήταν αργυρά. Σε πολλά από τα μικρότερης αξίας κέρματα υπήρχαν παραστάσεις μόνο στην μία τους όψη Krause, Chester L., and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501. Εικόνες από κέρματα της Καμπότζης
Χρηματιστήριο της Βαρσοβίας

Το Χρηματιστήριο της Βαρσοβίας (ΧΒ, πολωνικά: Giełda Papierów Wartościowych w Warszawie‎) είναι χρηματιστήριο στη Βαρσοβία της Πολωνίας. Έχει κεφαλαιοποίηση 1,05 τρισεκατομμυρίων ζλότι (232 δισεκατομμύρια ευρώ, στις 23 Δεκεμβρίου 2020).Το Χρηματιστήριο της Βαρσοβίας είναι μέλος της Ομοσπονδίας Ευρωπαϊκών Χρηματιστηρίων Αξιών. Στις 17 Δεκεμβρίου 2013, το χρηματιστήριο προσχώρησε επίσης στην Πρωτοβουλία των Ηνωμένων Εθνών για τα Βιώσιμα Χρηματιστήρια.

 Το ΧΒ είναι μια ανώνυμη εταιρεία που ιδρύθηκε από το Δημόσιο Ταμείο της Πολωνίας. Το Υπουργείο Οικονομικών κατέχει μερίδιο 35% στο κεφάλαιο.Στο ΧΒ διαπραγματεύονται τα ακόλουθα μέσα: μετοχές, ομόλογα, δικαιώματα εγγραφής, επιμερισμοί και παράγωγα, όπως συμβόλαια μελλοντικής εκπλήρωσης, δικαιώματα προαίρεσης και μονάδες συμμετοχής σε δείκτη. Από την ίδρυσή του, το ΧΒ ασχολείται με τις ηλεκτρονικές συναλλαγές. Η πλατφόρμα συναλλαγών WARSET χρησιμοποιείται από τον Νοέμβριο του 2000 έως τον Απρίλιο του 2013. Πλέον έχει αντικατασταθεί από την πλατφόρμα UTP, που βασίζεται στην πλατφόρμα NYSE Euronext που είχε παλαιότερα το ίδιο όνομα. Μια πρόσθετη αγορά που ονομάζεται NewConnect εισήχθη στις 30 Αυγούστου 2007. Το χρηματιστήριο έχει συνεδριάσεις πριν από την αγορά από τις 08:00 π.μ. έως τις 09:00 π.μ., κανονικές συνεδριάσεις από τις 09:00 π.μ. έως τις 16:50 μ.μ. και συνεδριάσεις μετά την αγορά από τις 04:50 μ.μ. έως τις 17:00 μ.μ. όλες τις ημέρες της εβδομάδας εκτός Σαββάτου, Κυριακής και αργίες που έχουν δηλωθεί εκ των προτέρων από το Χρηματιστήριο. Η κεφαλαιοποίηση 432 εγχώριων εταιρειών που είναι εισηγμένες στην Κύρια Αγορά ήταν 645,0 δισεκατομμύρια ζλότι (152,6 δισεκατομμύρια ευρώ) στο τέλος Ιουνίου 2017. Η συνολική κεφαλαιοποίηση 483 εγχώριων και ξένων εταιρειών που είναι εισηγμένες στην Κύρια Αγορά ήταν 1.316,5 δισεκατομμύρια ζλότι (311,5 δισεκατομμύρια ευρώ) στο τέλος Ιουνίου 2017. Η συνολική αξία των συναλλαγών σε μετοχές στην Κύρια Αγορά ήταν 30,3 δισεκατομμύρια ζλότι. Χρηματιστήριο της Βαρσοβίας Το Χρηματιστήριο της Βαρσοβίας δεν βρίσκεται στην Παγκόσμια Ομοσπονδία Χρηματιστηρίων Αρχειοθετήθηκε 2010-11-29 στο Wayback Machine. NewConnect WSEInfoSpace Αρχειοθετήθηκε 2007-08-22 στο Wayback Machine.
The Greater of Two Evils

Το The Greater of Two Evils είναι στούντιο άλμπουμ του αμερικάνικου thrash metal συγκροτήματος Anthrax, το οποίο κυκλοφόρησε το Νοέμβριο του 2004 μέσω της δισκογραφικής εταιρείας "Nuclear Blast". Το άλμπουμ περιέχει επανεκτελέσεις τραγουδιών από τους πέντε πρώτους δίσκους των Anthrax, οι οποίοι είχαν αρχικά ηχογραφηθεί με τον Νιλ Τάρμπιν και τον Τζόι Μπελαντόνα στα φωνητικά. Η ηχογράφηση του συγκεκριμένου άλμπουμ έγινε μέσα σε δύο ημέρες, με το συγκρότημα να παίζει ζωντανά στο στούντιο. Αυτή ήταν η τελευταία κυκλοφορία των Anthrax με τον τραγουδιστή Τζον Μπους, πριν την επιστροφή του Μπελαντόνα στο μικρόφωνο του συγκροτήματος. Η αρχική ονομασία του άλμπουμ ήταν "Metallum Maximum Aeturnum".

 1. Deathrider (Turbin, Ian, Lilker) - 3:04 2. Metal Thrashing Mad (Turbin, Spitz, Ian, Lilker, Benante) - 2:47 3. Caught in a Mosh (Belladonna, Spitz, Ian, Bello, Benante) - 5:27 4. A.I.R. (Belladonna, Spitz, Ian, Bello, Benante) - 6:21 5. Among the Living (Belladona, Spitz, Ian, Bello, Benante) - 5:52 6. Keep It in the Family (Belladona, Spitz, Ian, Bello, Benante) - 7:25 7. Indians (Belladona, Spitz, Ian, Bello, Benante) - 6:38 8. Madhouse (Belladonna, Spitz, Ian, Bello, Benante) - 4:26 9. Panic (Turbin, Ian, Lilker) - 3:35 10. Iam the Law (Belladonna, Spitz, Ian, Bello, Benante) - 6:03 11. Belly of the Beast (Belladonna, Spitz, Ian, Bello, Benante) - 5:42 12. Efilnikufesin (N.F.L.) (Belladonna, Spitz, Ian, Bello, Benante) - 5:57 13. Be All, End All (Belladonna, Spitz, Ian, Bello, Benante) - 6:29 14. Gung-Ho (Turbin, Ian, Lilker) - 8:28 Το "The Greater of Two Evils" ηχογραφήθηκε από τους εξής μουσικούς: Τζόν Μπους - φωνητικά Ρομπ Κατζιάνο - κιθάρα Σκοτ Ίαν - κιθάρα Φρανκ Μπέλο - μπάσο Τσάρλι Μπενάντε - τύμπανα The Greater of Two Evils - Anthrax | Songs, Reviews, Credits, Awards | AllMusic Anthrax - The Greater Of Two Evils - Metal Storm The Greater of Two Evils - Encyclopaedia Metallum
Ράιαν Χίγκα

Ο Ράιαν Χίγκα (αγγλικά: Ryan Higa, 6 Ιουνίου 1990), γνωστός και από το όνομα χρήστη του στο YouTube nigahiga, είναι Αμερικανός κωμικός, προσωπικότητα του YouTube και ηθοποιός. Είναι γνωστός για τα κωμικά βίντεο του στο YouTube, τα οποία έχουν προβληθεί πάνω από 3 δισεκατομμύρια φορές. Το κανάλι του Higa στο YouTube (nigahiga), ήταν το κανάλι με τις περισσότερες εγγραφές στο YouTube για 677 συνεχόμενες ημέρες από το 2009 έως το 2011, περισσότερο από οποιοδήποτε άλλο κανάλι εκτός από το PewDiePie. Μέχρι τον Μάιο του 2017, έχει πάνω από 19 εκατομμύρια συνδρομητές, κάνοντας το κανάλι του το 16ο από πλευράς εγγραφών στο YouTube.

 Ο Higa γεννήθηκε στο Χίλο της Χαβάης στις 6 Ιουνίου 1990, και έχει έναν μεγαλύτερο αδερφό ο οποίος λέγεται Kyle. Μεγαλώνοντας ο Higa διαγωνίστικε στο Τζούντο, στο οποίο έχει μαύρη ζώνη. Ο Higa και ο Sean Fujiyoshi άρχισαν να ανεβάζουν lip sync βίντεο στο YouTube στα μέσα του 2006, ενώ πήγαιναν στο Λύκειο Waiakea. Με τον καιρό εισήχθησαν και άλλου είδους βίντεο, κυρίως κωμικά. Την παραμονή των Χριστουγέννων του 2008, τα δύο πιο δημοφιλή βίντεο του Higa και Fujiyoshi, τα "πώς να γίνεις γκάνγκστερ" και "πώς να γίνεις emo", αφαιρέθηκαν λόγω παραβιάσεων πνευματικών δικαιωμάτων. Στις 21 Ιανουαρίου 2009, ο λογαριασμός nigahiga αναβλήθηκε προσωρινά και ζητήθηκε η κατάργηση περισσότερων βίντεο που προστατεύονται από πνευματικά δικαιώματα. Εξαιτίας αυτού, τα βίντεο lip sync απομακρύνθηκαν απο το κανάλι nigahiga (εκτός από το You're Beautiful, το οποίο άλλαξε ήχο), όπως και τα περισσότερα από τα άλλα βίντεο που περιείχαν μουσική με πνευματική ιδιοκτησία. Από τότε, ο Higa άρχισε να συνθέτει ο ίδιος τη μουσική. Τα βίντεο "Πώς να γίνετε ο γκάνγκστερ" και "πώς να γίνετε EMO" επιστράφηκαν στο κανάλι nigahiga στα τέλη Αυγούστου 2009, μόνο για να αφαιρεθούν λίγες μέρες αργότερα, μαζί με τα "πώς να γίνετε ninja" και "πώς να γίνετε φλώρος(Nerd)". Την άνοιξη του 2010,τα βίντεο "πώς να γίνεις Ninja", "πώς να γίνεις γκάνγκστερ" και "πώς να γίνεις EMO" έγιναν επέστρεψαν στο κανάλι ξανά. Μετά την μετακίνηση του Higa στο Λας Βέγκας για να σπουδάσει πυρηνική ιατρική στο Πανεπιστήμιο της Νεβάδα του Λας Βέγκας , τα περισσότερα βίντεο του nigahiga ήταν σόλο προσπάθειες, συνήθως με συνεργασίες με άλλους χρήστες του YouTube. Από το 2012, ο ​​Higa έχει ιδρύσει μια εταιρεία παραγωγής, την Ryan Higa Production Company (RHPC), η οποία περιλαμβάνει τον Sean Fujiyoshi, με τον οποίο συνεργάζεται για να δημιουργήσει περιεχόμενο για το κανάλι nigahiga. Το 2016, ο Higa και άλλοι YouTubers φίλοι του, δημιούργησαν το (parody) K-pop γκρούπ, Boys Generally Asian Πολυμέσα σχετικά με το θέμα Ryan Higa στο Wikimedia Commons
American Journal of Occupational Therapy

Το American Journal of Occupational Therapy (συντ:AJOT, ελληνικά: Αμερικανικό Περιοδικό Εργοθεραπείας) είναι ένα διμηνιαίο ιατρικό περιοδικό ομότιμης αναθεώρησης το όποιο εκδίδεται από τον Αμερικανικό Σύλλογο Εργοθεραπείας. Καλύπτει θέματα πρακτικής έρευνας και υγειονομικής περίθαλψης στον τομέα της Εργοθεραπείας.

 Περιλήψεις και ευρετήριο του περιοδικού καταχωρούνται στα Index Medicus/MEDLINE/PubMed, CINAHL, PsycINFO, Social Sciences Citation Index, και Current Contents/Social & Behavioral Sciences. Σύμφωνα με το Journal Citation Reports, το περιοδικό για το 2012 έχει δείκτη επιρροής ίσο με 1.471. This is a test translation http://ajot.aota.org/issue.aspx Επίσημος ιστότοπος Το Αμερικανικό Περιοδικό Εργοθεραπείας στον ιστότοπο του Αμερικανικού Συλλόγου Εργοθεραπείας
Στίβος στους Θερινούς Ολυμπιακούς Αγώνες 2020 – 20 χιλιόμετρα βάδην γυναικών

Τα 20 χιλιόμετρα βάδην, γυναικών στους Θερινούς Ολυμπιακούς Αγώνες 2020 έχουν προγραμματιστεί να πραγματοποιηθούν στις 6 Αυγούστου 2021, στο Πάρκο Οντόρι του Σαππόρο. Αναμένεται να αγωνιστούν περίπου 60 αθλήτριες, από 30 διαφορετικά έθνη. Ο ακριβής αριθμός θα εξαρτηθεί από το πόσες εθνικές επιτροπές θα επιλέξουν να χρησιμοποιήσουν τον κανόνα της καθολικότητας. Αυτή θα είναι η 6η εμφάνιση του αγωνίσματος σε Θερινούς Ολυμπιακούς.

 Κάθε Εθνική Ολυμπιακή Επιτροπή (ΕΟΕ) είχε την δυνατότητα να δηλώσει μέχρι 3 αθλήτριες σε αυτό το αγώνισμα. Ο χρόνος που έπρεπε να πιάσουν για να κερδίσουν μια θέση στους Αγώνες ήταν 1:31:00. Το όριο καθορίστηκε από την World Athletics. Αθλήτριες που δεν έπιασαν το όριο, είχαν τη δυνατότητα να προκριθούν μέσω της θέσης τους στην παγκόσμια κατάταξη. Όσες βρίσκονταν υψηλότερα στην λίστα, κέρδισαν μια από τις διαθέσιμες θέσεις, έως ότου να συμπληρωθεί ο αριθμός των 60 συμμετεχόντων. Η περίοδος πρόκρισης ήταν αρχικά από την 1η Ιανουαρίου 2019 έως τις 31 Μαΐου 2020. Λόγω της πανδημίας COVID-19, η περίοδος τέθηκε σε αναστολή από τις 6 Απριλίου 2020 έως τις 30 Νοεμβρίου 2020, και αργότερα παρατάθηκε μέχρι τις 31 Μαΐου 2021. Μέσα σ' αυτήν την περίοδο καθορίστηκε και η παγκόσμια κατάταξη, με βάση τις επιδόσεις των αθλητών σε επίσημες διοργανώσεις. Τοπικά και Ηπειρωτικά Πρωταθλήματα λαμβάνονταν υπ' όψη, ακόμη και αν διεξάγονταν εκτός της περιόδου πρόκρισης. ΜαρΑντΟι ΕΟΕ μπορούν επίσης να χρησιμοποιήσουν τον κανόνα της καθολικότητάς, σύμφωνα με τον οποίο μπορούν να συμμετέχουν στο αγώνισμα αθλητές που δεν πληρούν τα κριτήρια πρόκρισης, εάν προέρχονται από χώρες που δεν εκπροσωπούνται καθόλου από άνδρες σε κανένα αγώνισμα του στίβου. Οι ΕΟΕ μπορούν να δηλώσουν τους αθλητές στο αγώνισμα οποιαδήποτε στιγμή. Το αγώνισμα διεξάγεται σε μία ημέρα και αποτελείται από μια κούρσα 20 χιλιομέτρων σε ανοικτό δρόμο. Η διαφορά του με το τρέξιμο είναι ότι ένα πόδι της αθλήτριας πρέπει να βρίσκεται συνεχώς σε επαφή με το έδαφος. Το προπορευόμενο πόδι πρέπει να βρίσκεται τεντωμένο σε ευθεία από το σημείο επαφής και πρέπει να παραμείνει έτσι μέχρι το υπόλοιπο σώμα να το προσπεράσει. Εάν η αθλήτρια παραβιάσει αυτόν τον κανόνα παραπάνω από 3 φορές, αποβάλλεται. Πριν από τους Αγώνες υπήρχαν τα εξής ρεκόρ: Όλες οι ώρες είναι στην Τοπική ώρα Ιαπωνίας ( UTC + 9 ) Το αγώνισμα θα διεξαχθεί, την παρακάτω μέρα και ώρα:
Μπολέσλαος Α΄ της Βοημίας

Ο Μπολέσλαος Α΄ ο Ανηλεής, λατιν. Boleslaus I, τσεχ. Boleslav I. ukrutný (π. 915 - 15 Ιουλίου 967/72) από τον Οίκο των Πρεμυσλιδών ήταν δούκας της Βοημίας (935-967/72).

 Ήταν ο δευτερότοκος γιος τού Βρατισλάου Α΄ δούκα της Βοημίας και της Ντραχομίρα, κόρης πρίγκιπα ηγεμόνα της φυλής των Χαβέλιαν Σλάβων τού Έλβα. Είναι διαβόητος για τη συμμετοχή στον φόνο τού μεγαλύτερου αδελφού του αγίου Βεντσεσλάου Α΄ δούκα της Βοημίας, οπότε τον διαδέχθηκε. Παρά ταύτα οι Τσέχοι ιστορικοί τον χαρακτηρίζουν δραστήριο ηγεμόνα, που ενδυνάμωσε τη Βοημία και επέκτεινε το έδαφός της. Στις συνεισφορές του περιλαμβάνονται η επέκταση τού εμπορίου με τη συνακόλουθη οικονομική ανάπτυξη και η εισαγωγή κοπής τού πρώτου τοπικού αργυρού νομίσματος, τού δηνάριου της Πράγας. Το όνομα της συζύγου του ίσως είναι Μπιαγκότα· δεν γνωρίζουμε αν όλα τα τέκνα του είναι από την ίδια μητέρα: Ντουμπράβκα π. 940/5-977, παντρεύτηκε τον Μιέσκο Α΄ των Πιαστ δούκα της Πολωνίας. Μάλλον γιος της ήταν ο: Βλαντιβόι των Πιαστ π. 981-1003, δούκας της Βοημίας. Μπολέσλαος Β΄ π. 930-999, δούκας της Βοημίας. Στράτσκβας 929/35-996, επίσκοπος της Πράγας. Μλάντα, ηγουμένη σε μονή Βενεδικτίνων. Ancestral Roots of Certain American Colonists Who Came to America Before 1700 by Frederick Lewis Weis; Line 244-7 The Plantagenet Ancestry by William Henry Turton, Page 85